07.08.2018
Нанҳəамза 7 рзы Аҧсны Аҳəынҭқарра Ахада Иусбарҭа Анапхгаҩы Беслан Барцыц Шьамтәылатәи Арабтə Республика Адəныҟатəи аусқəа рминистр Уалид аль-Муаллем диҧылеит.
Аганқəа Аҧсны Аҳəынҭқарра Ахада Рауль Ҳаџьымба иофицалтə визит аҽазыҟаҵара иазкыз азҵаарақəа жәпакы ирылацәажәеит. Аиҧылараҿы иара убас иалацәажәан ҩ-ганктəи аиқəшаҳаҭра анапаҵаҩра азырхиара азҵаара.
Беслан Барцыц усуратə визитла дыҟоуп Шьамтәылатәи Арабтə Республикаҿы. Аделегациа иалахәуп Адəныҟатəи аусқəа рминистр Даур Ақаҩба, Адəныҟатəи аусқəа рминистр ихаҭыҧуаҩ Иракли Ҭыжəба.